| Segorella |
| --- |
| Ilustración de *Deutschlands Flora in Abbildungen*, 1796, Johann Georg Sturm (pintor: Jacob Sturm) |
| Clasificación científica |
| 

|  |  |
| --- | --- |
| Reino: | Plantae |
| Subreino: | Tracheobionta |
| División: | Magnoliophyta |
| Clase: | Magnoliopsida |
| Orde: | Lamiales |
| Familia: | Lamiaceae |
| Subfamilia: | Nepetoideae |
| Tribo: | Mentheae |
| Xénero: | *Satureja* |
| Especie: | ***S. hortensis*** |

 |
| Nome binomial |
| '**Satureja hortensis'**L. 1753 |

A **segorella** (***Satureja hortensis*** L.) é a especie máis coñecida das especies do xénero *Satureja*. É unha planta anual, semellante no uso e en sabor á perenne *Satureja montana*.

Descrición
----------

A herba acada de 30 a 60 cm de altura, e ten follas moi finas dunha cor verde bronceada. Toda a planta está cuberta dunhas vilosidades curtas. As flores desta herba son de cor lila e tubulares, roseando de xullo a setembro.

A segorella.

Cultivo
-------

Os xardineiros que desexen cultivala deben sementala entre finais de inverno e primavera, a 1,5 mm de profundidade nun bo alcouve con compost. A xerminación adoita requirir de 14 a 21 días a 18-20 °C. Ao acadar o tamaño axeitado cómpre transplantar a un vaso de aproximadamente 7 centímetros de altura. Máis tarde, ao acadar os 40 centímetros de altura, débense plantar nun solo con boa drenaxe, a pleno sol e a unha distancia de 38 cm. 
Apáñanse as follas que se van empregar idealmente en agosto. O resto da planta ten sementes de abondo para que na vindeira primavera agromen novas plantiñas.

Usos
----

Na gastronomía prefírese esta planta cá *Satureja montana* L. por mor ao seu delicado recendo e a súa dozura. Salienta na cociña búlgara, dando un forte e picante sabor aos pratos máis simples e máis extravagantes. No canto de sal e pebre, na mesa búlgara atoparemos tres condimentos: sal, pemento e segorella. Cando se mesturan estas tres especias obtemos a *sharena sol* (sal colorido).

A segorella coñécese en lingua romanesa coma *cimbru* sendo moi apreciada na súa cociña, especialmente nos pratos de feixóns e lentella, mais tamén en carnes ou *sarmale* (rolos desecados de repolo).

### Usos medicinais

É antiséptico, adstrinxente, calorífero, con sabor a pementa; elevado contido de carvacrol.

Emprégase para suplir a falla de zume gástrico, contra os parasitos intestinais, a gota, o reumatismo, as doenzas bronquiais, a impotencia e a frixidez.

É, tamén, un bo desinfectante bucal facéndose gargarexos coa súa tisana.

Externamente úsase en baños, contra afeccións cutáneas.

Sinonimia
---------

* *Satureja laxiflora* K.Koch
* *Satureja pachyphylla* K.Koch

Notas
-----

1. ↑  Nome vulgar galego n´"Os cultivos agrícolas" en *Vocabulario do medio agrícola* Santiago de Compostela, Dirección Xeral de Política Lingüística, 1988; e *Guía da alimentación* Santiago de Compostela, Centro Ramón Piñeiro para a Investigación en Humanidades, 1995
2. ↑  Sinónimos en Real Jardín Botánico Arquivado 11 de setembro de 2019 en Wayback Machine.

Véxase tamén
------------

### Ligazóns externas

|  |  |
| --- | --- |
|  | Wikimedia Commons ten máis contidos multimedia na categoría:  ***Segorella*** |

|  |  |
| --- | --- |
|  | Wikispecies posúe unha páxina sobre:  ***Segorella*** |

|  |  |
| --- | --- |
| Control de autoridades | 
* Wd: Q157283
* EBID: ID
* GEC: 0235411
* NKC: ph697541

 |

|  |  |
| --- | --- |
| Identificadores taxonómicos | 
* BioLib: 41095
* Dyntaxa: 221804
* Ecocrop: 9582
* EOL: 579694
* EPPO: STIHO
* EUNIS: 175007
* GBIF: 2926885
* iNaturalist: 58460
* IPNI: 457680-1
* IRMNG: 10205202
* ITIS: 32308
* NBN: NBNSYS0200003075
* NCBI: 49987
* PlantList: kew-185680
* POWO: ID
* Soortenregister: 120798
* TAXREF: 120901
* Tela Botanica: 60508
* Tropicos: 17600323
* uBio: 459203
* PLANTS: SAHO3
* VASCAN: 6452
* WCSPF: 185680

 |

|  |  |
| --- | --- |
| Identificadores | 
* UNII: 9323T4AS5L

 |